
 SPRENDIMŲ NUOMOTI VALSTYBINĖS ŽEMĖS ŪKIO PASKIRTIES ŽEMĖS SKLYPUS NE AUKCIONO BŪDU  PRIĖMIMO IR NUOMOS SUTARČIŲ SUDARYMO APRAŠYMAS

2024 m.            ___ d. Nr. (4.71)-APR-____
Visaginas


	Eil. Nr.
	Pavadinimas
	Aprašymo turinys

	1. 
	Administracinės paslaugos kodas
	

	2. 
	Administracinės paslaugos versija
	1 versija

	3. 
	Administracinės paslaugos pavadinimas
	Sprendimų nuomoti valstybinės žemės ūkio paskirties žemės sklypus ne aukciono būdu priėmimo ir nuomos sutarčių sudarymas.


	4. 
	Administracinės paslaugos apibūdinimas
	Elektroninėmis priemonėmis fiziniams ir juridiniams asmenims (paslaugos gavėjams) suteikiama galimybė pateikti valstybinės žemės patikėtiniams prašymus išsinuomoti suformuotus, Nekilnojamojo turto registre įregistruotus ūkio paskirties valstybinės žemės sklypus ne aukciono būdu, pakeisti, nutraukti sudarytą nuomos sutartį, stebėti pateikto prašymo vykdymo eigą.
Paslaugos teikėjui suteikiama galimybė elektroninėmis priemonėmis nagrinėti fizinių ir juridinių asmenų prašymus išnuomoti valstybinės žemės sklypus, siųsti pareiškėjams ar kitiems juridiniams asmenims informaciją ir (ar) užklausas, rengti ir pasirašyti sprendimus, nuomos sutartis, taip pat atlikti prašymų nagrinėjimo stebėseną, rinkti ir analizuoti statistinius duomenis, susijusius su valstybinės žemės nuoma.
Prašymai dėl nuomos teikiami, prisijungus prie Elektroninių valdžios vartų (www.epaslaugos.lt), per elektroninę sistemą ŽPDRIS
https://www.zpdris.lt/zpdris/jsf/index.jsf  
Valstybinės žemės ūkio paskirties žemės sklypai arba įsiterpę laisvos žemės plotai išnuomojami ne aukciono būdu Lietuvos Respublikos ir užsienio valstybių fiziniams ir juridiniams asmenims ar kitoms užsienio organizacijoms.
Teisę be aukciono išsinuomoti valstybinę žemės ūkio paskirties žemę Lietuvos Respublikos Vyriausybės nustatyta tvarka turi: 
1) asmeninio ūkio žemės naudotojai – jų naudojamus asmeninio ūkio žemės sklypus, kurių šie fiziniai asmenys nepageidauja ar neturi teisės pirkti;
 2) fiziniai asmenys, kuriems įstatymų nustatyta tvarka suteikti valstiečių ūkiui steigti ir naudojami žemės sklypai, kurių šie fiziniai asmenys nepageidauja ar neturi teisės pirkti;
 3) tarnybinių dalų žemės naudotojai – jų naudojamus tarnybinių dalų žemės sklypus; 
4) fiziniai ir juridiniai asmenys kitus valstybinės žemės ūkio paskirties žemės sklypus, išskyrus mėgėjų sodo teritorijoje esančius žemės sklypus, suformuotus pagal žemės valdos projektus ar teritorijų planavimo dokumentus ir įstatymų nustatyta tvarka įregistruoti Nekilnojamojo turto registre; 
5) besiribojančių žemės ūkio paskirties žemės sklypų nuomininkai – įsiterpusius laisvos žemės plotus, tinkamus naudoti žemės ūkio veiklai. 
Žemės sklypų nuomos organizatorius, priėmęs sprendimą išnuomoti žemės sklypą žemės nuomos sutarties projektą ne vėliau kaip per 5 darbo dienas įteikia nuomininkui pranešimą (pasirašytinai arba registruotu laišku su įteikimu), kur ir kada jis turi atvykti pasirašyti valstybinės žemės nuomos sutarties (toliau – pranešimas). 
Kai žemės sklypas išnuomotas aukcione, pranešime taip pat nurodomos visos šiame nutarime numatytos išlaidos, kurias nuomininkas privalo sumokėti iki valstybinės žemės nuomos sutarties pasirašymo. 
Valstybinės žemės nuomos sutartis pasirašoma sutartu laiku, tačiau ne vėliau kaip per 3 mėnesius nuo pranešimo gavimo.

	5. 
	Teisės aktai, reguliuojantys administracinės paslaugos teikimą
	1. Lietuvos Respublikos žemės įstatymas (https://www.e-tar.lt/portal/lt/legalAct/TAR.CC10C5274343/UtTBSSs Nro). 
2. Lietuvos Respublikos Vyriausybės 2003 m. vasario 18 d. nutarimas Nr. 236 „Dėl valstybinės žemės ūkio paskirties žemės sklypų pardavimo ir nuomos“ (https://www.e-tar.lt/portal/lt/legalAct/TAR.211254552487/qROKIeG KwM).
 3. Asmenų lėšomis atliekamų žemės reformos žemėtvarkos projektų rengimo darbų apmokėjimo taisyklės, patvirtintos Lietuvos Respublikos Vyriausybės 2002 m. vasario 15 d. nutarimu Nr. 241 „Dėl Asmenų lėšomis atliekamų valstybinės žemės sklypų formavimo ir pertvarkymo projektų rengimo darbų ir žemės reformos žemėtvarkos projektų rengimo ir įgyvendinimo darbų apmokėjimo taisyklių“ (https://www.e-tar.lt/portal/lt/legalAct/TAR.CB4D8085FC8A/urTWw eOQod). 
4. Lietuvos Respublikos Vyriausybės 1999 m. vasario 24 d. nutarimas Nr. 205 „Dėl žemės įvertinimo tvarkos“ (https://www.e-tar.lt/portal/lt/legalAct/TAR.AC2A82F8157F/DWfpE WJeqj ). 
5. Lietuvos Respublikos Vyriausybės 2002 m. lapkričio 19 d. nutarimas Nr. 1798 „Dėl nuomos mokesčio ir žemės nuomos mokesčio priedo už valstybinę žemę“ (https://www.e-tar.lt/portal/lt/legalAct/TAR.203F697EF00C/asr ).


	6. 
	Informacija ir dokumentai, kuriuos turi pateikti asmuo
	 Asmenys, pageidaujantys nuomoti valstybinės žemės ūkio paskirties žemės sklypus arba įsiterpusius laisvos žemės plotus ne aukciono būdu, pateikia prašymus elektroniniu būdu per informacinę sistemą. 
Paslaugos teikimo žingsniai:
 1. Asmuo iš Visagino savivaldybės administracijos interneto svetainės www.visaginas.lt atsisiunčia prašymo formą ir užpildo prašymą. 
2. Asmuo prisijungia prie Elektroninių valdžios vartų (www.epaslaugos.lt), pasirenka teikiamą paslaugą ir pateikia užpildytą prašymą.
 3. Visagino savivaldybės administracijos Architektūros ir teritorijų planavimo specialistai, išnagrinėjęs prašymą, priima sprendimą išnuomoti valstybinę žemės ūkio paskirties žemę ne aukciono būdu:
 3.1. praneša asmeniui apie valstybinės žemės nuomos sutarties sudarymą arba motyvuotą sprendimą nenuomoti valstybinės žemės sklypo; 
3.2. suderina su asmeniu nuomos sutarties projektą;
 3.3. valstybinės žemės nuomos sutartis sudaroma  pranešime nurodytu laiku ir vietoje, ir, jei to pageidauja pirkėjas, tvirtinama notaro.

	7. 
	Informacija ir dokumentai, kuriuos turi gauti institucija (prašymą nagrinėjantis tarnautojas)

	Informacija, esanti:
1. Juridinių asmenų registre
 (http://www.registrucentras.lt/jar/): apie Lietuvos Respublikos juridinio asmens įregistravimą (jeigu valstybinės žemės ūkio paskirties žemės sklypą arba įsiterpusį laisvos žemės plotą pageidauja išsinuomoti Lietuvos Respublikos juridinis asmuo), arba Juridinių asmenų registre apie užsienio juridinio asmens ar kitos užsienio organizacijos Lietuvoje įsteigtos atstovybės ar filialo registravimą ir informaciją apie atstovybę ar filialą įsteigusį asmenį (jeigu valstybinės žemės ūkio paskirties žemės sklypą arba įsiterpusį laisvos žemės plotą pageidauja išsinuomoti užsienio juridinis asmuo ar kita užsienio organizacija, įsteigusi Lietuvoje atstovybę ar filialą). 
2. Nekilnojamojo turto registre
(http://www.registrucentras.lt/ntr/):
 2.1. apie statinių ir įrenginių, esančių valstybiniame žemės ūkio paskirties žemės sklype, daiktinių teisių į juos, šių teisių suvaržymų ir juridinių faktų įregistravimą (kai asmuo pageidauja išsinuomoti žemės ūkio veiklai naudojamiems statiniams ir įrenginiams eksploatuoti reikalingą valstybinės žemės ūkio paskirties žemės sklypą); 
2.2. apie žemės sklypus, kurie ribojasi su nuomojamu įsiterpusiu laisvos žemės plotu, daiktines teises į juos, šių teisių suvaržymus ir juridinių faktų įregistravimą (kai asmuo pageidauja išsinuomoti įsiterpusį laisvos žemės plotą). 
3. Savivaldybėje apie pageidaujamo išsinuomoti žemės sklypo panaudojimą ne žemės ūkio paskirčiai, numatytą teritorijų planavimo dokumentuose, kai išnuomojamas žemės sklypas yra miesto teritorijoje.

	8. 
	Administracinės paslaugos teikėjas
	Architektūros ir teritorijų planavimo skyriaus
vyriausiasis specialistas Stasys Luneckas
Tel. +37064052849
El. p. stasys.luneckas@visaginas.lt

	9. 
	Administracinės paslaugos vadovas
	Skyriaus vedėjas
Lukas Banys
Tel. nr.: +370 386 48 784
El. paštas: lukas.banys@visaginas.lt


	10. 
	Administracinės paslaugos suteikimo trukmė
	Elektroninės paslaugos suteikimo trukmė – 180 kalendorinių dienų


	11. 
	Administracinės paslaugos suteikimo kaina (jei paslauga teikiama atlygintinai)
	Paslauga nemokama

	12. 
	Informacinės ir ryšių technologijos, naudojamos teikiant administracinę paslaugą
	Administracinės paslaugos perkėlimo į internetą lygis – informacinis.

	13. 
	Administracinės paslaugos teikimo ypatumai
	Paslaugos teikimas gali užtrukti dėl žemės valdos projektų ar teritorijų planavimo dokumentų rengimo procedūrų.


	14. 
	Administracinių paslaugų teikimo aprašymų įtraukimas į dokumentų apskaitą
	Aprašymas įtraukiamas į Visagino savivaldybės administracijos dokumentacijos planą, bylos Nr. 

	15. 
	Paslaugos teikimo sekos schema (šio aprašymo priedas)
	Paslaugos teikimo sekos schema





						

Architektūros ir teritorijų planavimo
skyriaus vyriausioji specialistė

Olga Naumova
2024 m.
